Staša Mirković Grujić,

redovni profesor harfe na Akademiji Umetnosti u Novom Sadu (AUNS). Svoju edukaciju sticala je kao stipendista muzičkih Akademija Beča, Beograda i Bukurešta. Rad na AUNS započela je kao asistent svetski priznatom harfisti i predjđašnjem mentoru Dr Ion Ivan Roncei. Danas je prof. Staša licnencirani instruktor za Kraljevske muzičke škole sa bazom u Londonu (ABRSM), nagrađeni pedagog od strane Udruženja muzičkih i baletskih pedagoga Srbije i umetnički direktor međunarodnog takmičenja za harfu “Petar Konjović”. Premijerno je izvodila brojna dela za solo harfu i kamernu muziku, osvojila nagradu za najbolje izvođenje savremenog dela na najznačajnijem takmičenju za harfiste (Izrael) a kompozitori koji su joj posvetili svoja dela su akademik Dejan Despić, Vojislav Ivanović i drugi. Ostvarila je četiri kompakt diska, dva solostička i dva sa kamernom muzikom a njena izvođenja na platformi you tube su odlično prihvaćena. Nastupala je kao solista Nacionalne Opere u Beogradu, Skoplju, Megaron (Atina), na Festivalima harfe u regionu, na Svetskom Kongresu Harfe u Australiji. Stašin umetnički i pedagoški doprinos, priznala je i vodeća umetnička organizacija, Svetski Kongres Harfe, te je pozvana da se pridruži telu upravnog odbora kao prvi predstavnik iz Srbije, gde i dalje aktivno deluje. Prof. Staša je priznati profesor zahvaljujući brojnim uspesima svojih studenata na takmičenjima i uvek dobro prihvaćena na majstorskim radionicama kod učenika i studenata drugih institucija. Uz stalna istraživanja i profesionalni razvoj, zadnjih godina osvaja nagrade u različitim disciplinama standardnih i latino plesova.